	DOKUMENT ZA INTERNETSKO SAVJETOVANJE O NACRTU OPĆEG AKTA

	
Nacrt Odluke o izmjenama i dopunama Odluke o osnivanju 
Zavoda za prostorno uređenje Koprivničko-križevačke županije


	
KOPRIVNIČKO-KRIŽEVAČKA ŽUPANIJA


	Početak savjetovanja
14. studenoga 2026.
	Završetak savjetovanja
13. prosinca 2026.



RAZLOG DONOŠENJA 
	Razlog donošenja predmetne Odluke sadržan je u činjenici donošenja novog Zakona o prostornom uređenju („Narodne novine“ broj 155/25.) (u tekstu koji slijedi: Zakon) koji je stupio na snagu 1.  siječnja 2026. godine. Zakonom su između ostalog uvedene određene novine u djelatnostima županijskih zavoda za prostorno uređenje, stoga se iste na odgovarajući način ugrađuju o osnivački akt Zavoda. Pored opisanog, dodatno se izmjenama  razrađuju postojeća normativna rješenja radi jasnoće i preglednosti.     

Člankom 1. sukladno zakonskim odredbama definira se status Zavoda.
 
Člankom 2. usklađuju se stručni poslovi Zavoda s nadležnostima propisanim Zakonom. 

Člankom 3. preciznije se definira način imenovanja Upravnog vijeća Zavoda kao i njegov mandat.

Člancima 4. i 9.  jasnije se utvrđuje nadležnost pojedinog tijela u poslovima raspolaganja imovinom te se pragovi novčanih iznosa, do kojih je pojedino tijelo ovlašteno raspolagati, iskazuju u eurima kao službenom valutom u Republici Hrvatskoj. 

Člankom 5. dodatno se utvrđuje razlog prestanka mandata člana Upravnog vijeća, predstavnika radnika.

Člankom 6. preciznije se utvrđuju uvjeti koji moraju biti ispunjeni prilikom imenovanja ravnatelja. Potrebni uvjeti stručne spreme usklađuju se s nazivljima utvrđenim Zakonom o akademskom i stručnom nazivu i akademskom stupnju. 

Člankom 7. definira se pravo ravnatelja na plaću i druga materijalna prava te se na primjenu  prava i obveze ravnatelja Zavoda propisuje podredna primjena zakona kojim se uređuje sprječavanje sukoba interesa. 

Člankom 8.  poziva se na primjenu važećeg Zakona o prostornom uređenju.

Člankom 9. utvrđuje se način raspolaganja imovinom te se povećavaju novčani pragovi do kojih je pojedino tijelo Zavoda nadležno raspolagati imovinom, a sredstva se iskazuju u eurima.    

Člankom 10. propisuju se obveza usklađivanja Statuta Zavoda s osnivačkim aktom. 

Člankom 11. utvrđuje se stupanje na snagu Odluke. 
 



Pozivamo predstavnike javnosti da najkasnije do 13. prosinca 2026. godine dostave svoje komentare na Nacrt Odluke o izmjenama i dopunama Odluke o osnivanju Zavoda za prostorno uređenje Koprivničko-križevačke županije putem OBRASCA za savjetovanja na e-mail: helena.matica@kckzz.hr

Po završetku savjetovanja, svi pristigli doprinosi bit će javno dostupni na internetskoj stranici Koprivničko-križevačke županije te priloženi uz prijedlog akta o kojem će raspravljati Županijska skupština Koprivničko-križevačke županije.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Odluke o izmjenama i dopunama Odluke o osnivanju Zavoda za prostorno uređenje Koprivničko-križevačke županije .


KLASA: 013-04/26-01/26
URBROJ: 2137-02/03-26-1
Koprivnica, 13. studenoga 2026.
